钦定古今图书集成/明伦汇编/官常典/第749卷 > 杨文岳 傅汝为 王世琮 冯名圣 朱如
## 钦定古今图书集成/明伦汇编/官常典/第749卷 > 杨文岳 傅汝为 王世琮 冯名圣 朱如

宝　贾悌　文师颐

进士。授行人。天启五年，擢户科给事中。毛文龙遣使
献俘，中途易去六人。文岳骇异，疏论之，竟置不问。屡
迁礼科都给事中。崇祯二年，出为江西右参政，历湖
广、广西按察使，云南、山西左右布政使。八年，以右副
都御史巡抚登莱。朝鲜告急，乞急。敕海岛总兵沈世”
魁、登莱总兵陈洪范救援，二将逡巡不赴，朝鲜遂破。
已而撤海外军舰，槛犹留石城诸岛，文岳请尽撤之。
自是登莱戒备益严。时有诏开银矿，文岳恐召寇，力
陈其害，忤旨，切责。十二年五月，擢兵部右侍郎，总督
保定、山东、河北军务，代孙传庭。十四年正月，李自成
陷洛阳，遂犯开封。诏文岳赴救。文岳率总兵虎大威
以众二万渡河，贼已先遁，追击于鸣皋，破之。还，驻兵
开封。阅三月，疫大作，诏促其进兵，乃分遣病卒于卫
辉诸郡，而以馀卒趋汝宁。时汝宁无寇，文岳顿二月，
士民苦之，为荣王所逐，乃出屯西平、新蔡间。已而贼
走内乡、淅川，与罗汝才、张献忠合，势益盛。七月，文岳
趋邓州，贼亦连营至，环而攻之。文岳督兵出城北七
里河，与之交锋，三战三捷，斩其魁一条龙、一只虎，贼
遂遁去。至八月，陕西总督傅宗龙统兵二万次新蔡，
文岳以师会之，寻大溃于孟家庄，再溃于火烧店，文
岳所部先走，步将挟文岳骑而驰，夜入项城，明日奔
陈州，宗龙遂覆没。事闻，命革职，充为事官，戴罪自赎。
文岳收召散亡，军稍集。会巡抚高名衡请移兵防杞，
遂率所部赴之。俄闻贼破叶县，向裕州，以十一月四
日驰援。而贼即于是日陷南阳，唐王遇害。言官交章
纠劾，文岳亦上章请罪，帝犹留之。十二月，贼复围开
封。明年正月，文岳率师驰救，贼乃解去。论功得复官。
文岳虑其犯汝宁，即与大威及监军副使任栋从间
道疾抵上蔡，出贼之前，而命步军赴汝宁防御。寻以
督师丁启睿檄，移军郾城。二月朔，启睿督左良玉与
自成、汝才大战，文岳亦督大威等助之。酣战良久，贼
溃败，犹恃其众，距官军数里而营。文岳、启睿东西掎
角，互有胜负。相持十一昼夜，贼死伤数千，官军损失
亦众，贼乃引去。六月，以开封围急，起侯恂兵部右侍
郎，总督保定、山东、河南、湖北军务，代文岳，而诏所司
察文岳罪状。七月朔，文岳、启睿合良玉、大威及杨德
政、方国安四总兵之师，次开封朱仙镇。良玉先以其
众南走，国安及参将熊惟鳌亦以川兵南走，营中乱。
中军陈可立长跪拥启睿马足趣行。于是大威、德政
之兵亦走，诸营尽走，启睿、文岳联骑奔汝宁。贼渡河
追之，长驱四百里，官军失亡数万人。事闻，给事中方
士亮、顾𬭎交章论列，诏褫官候勘。九月，文岳在汝宁，
督兵夜袭贼营，稍有斩获。贼整众逐之，伏兵俱起，掩
杀无算，贼备益严。时贼既陷开封，旋败孙传庭兵，以
闰十一月悉众薄汝宁。诸贼魁老回回、革里眼、左金
玉等毕会。十一日，文岳遣都司康世德以轻骑侦贼。
世德驰还，率所部五百人，夜纵火，噪而走。十三日，群
贼悉至，离城五里而军。监军佥事孔贞会以四川兵
屯城东，文岳以保定兵屯城西。贼进攻，相持一昼夜，
川兵溃，杀伤数百人。贼遂攻保兵，势不支。佥事王世
琮、知府傅汝为、通判朱如宝急缒将士入城，副将贾
悌、参将冯名圣亦掖文岳、贞、会登城。明日，贼四面力
攻，戴扉以障矢石，云梯如墙而立。城上矢炮木石雨
集，贼死伤山积，而攻击不休，一鼓百道，并道而登，城
遂陷。执文岳、世琮、如宝、悌、名圣于城上。汝为闻变，赴
水死。贼拥文岳等见自成、汝才诸盗魁，文岳大骂，世
琮、如宝等亦不屈。贼怒，缚诸人于城南三里铺，用大
炮击之，咸糜烂死。汝阳知县文师颐亦死之。士民屠
戮者数万人，焚公私廨舍皆尽。崇王由樻先避之襄
阳，未几为贼攻陷，亦遇害。自成以文岳死忠，备礼敛
之。其后都督孙尚进哀恸曰：“杨公岂受贼棺耶？”易之
时已经年，颜色如生。世琮，达州人，由乡举为归德推
官。尝登城御贼，被矢贯耳不动，时称“王铁耳。”汝为，江
陵人，起家进士。如宝，成都人；师颐，广西人。并起家乡
举。